ทีเอ็มบีคาดยอดเงินฝากแบงก์รัฐโต
กฎระเบียบเอื้อเงินฝากธนาคารรัฐเหนือกว่าธนาคารพาณิชย์
19 ส.ค. 2554

กฎระเบียบเอื้อเงินฝากธนาคารรัฐเหนือกว่าธนาคารพาณิชย์
ฝ่ายวิจัยเศรษฐกิจ ธนาคารทหารไทย หรือทีเอ็มบี ออกบทวิเคราะห์ว่า ธุรกิจเงินฝากของธนาคารพาณิชย์ยังเผชิญกับการแข่งขันจากสถาบันการเงินเฉพาะกิจของรัฐ ทำให้สัดส่วนเงินฝากธนาคารพาณิชย์ต่อเงินฝากสถาบันการเงินเฉพาะกิจที่เคยมีอัตราประมาณ 5 เท่า ลดลงเหลือเพียงประมาณ 3 เท่า และจะยังลดลงต่อเนื่อง 
ข้อได้เปรียบหลายประการของผลิตภัณฑ์เงินฝากจากธนาคารรัฐ ไม่ว่าจะเป็นการอยู่นอกเหนือการควบคุมของ ธปท. ทำให้ออกผลิตภัณฑ์เงินฝากที่มีลักษณะชิงโชคแฝงได้ เช่น สลากออมสิน การเสนออัตราดอกเบี้ยเงินฝากที่สูงกว่าธนาคารพาณิชย์ 
รวมถึงจุดเด่นที่เป็นสถาบันการเงินของรัฐ ทำให้เงินฝากได้รับการประกันโดยรัฐบาลโดยปริยายหลังจากการคุ้มครองเงินฝากแบบจำกัดจำนวนจะเริ่มมีผลบังคับใช้เดือน ส.ค.ปีนี้